Document ID: 32006R1611

KOMISJONI MÄÄRUS (EÜ) nr 1611/2006,
27. oktoober 2006,
millega muudetakse määrust (EÜ) nr 832/2006, millega kehtestatakse 2005/2006. aastaks nõukogu määruse (EÜ) nr 1788/2003 I lisas kindlaksmääratud tootmiskvootide jaotus tarnete ja otseturustamise vahel
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1788/2003, millega kehtestatakse tasu piima- ja piimatootesektoris, (1) eriti selle artikli 8 lõiget 1,
ning arvestades järgmist:
(1)
Komisjoni määruses (EÜ) nr 832/2006 (2) on sätestatud tootmiskvootide jaotus tarnete ja otseturustamise vahel ajavahemikuks 1. aprillist 2005 kuni 31. märtsini 2006.
(2)
Määruse (EÜ) nr 1788/2003 artikli 8 lõike 1 teise lõiguga, mis on lisatud määrusega (EÜ) nr 1406/2006, on ette nähtud, et ajavahemikuks 2005/2006 võib komisjon kohandada tootmiskvootide jaotust tarnete ja otseturustamise vahel, võttes arvesse Tšehhi Vabariigi, Eesti, Küprose, Läti, Leedu, Ungari, Poola, Sloveenia ja Slovakkia esitatud taotlusi. Kõnealune taotlus tuli komisjonile esitada enne 10. oktoobrit 2006.
(3)
Küpros, Ungari, Poola ja Sloveenia on õigeaegselt esitanud taotluse tootmiskvootide ümberarvestamiseks tarnetelt otseturustamisele.
(4)
Seepärast on asjakohane kehtestada Küprosele, Ungarile, Poolale ja Sloveeniale uus tootmiskvootide jaotus tarnete ja otseturustamise vahel ajavahemikuks 1. aprillist 2005 kuni 31. märtsini 2006.
(5)
Seepärast on vaja muuta määrust (EÜ) nr 832/2006.
(6)
Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 832/2006 lisa asendatakse käesoleva määruse lisaga.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. oktoober 2006

Labels: 3
17
6